Desembre 2021 | España\nEstás aquí: Home > Paraula de Vida > Desembre 2021\nTambé aquest mes la Paraula de vida ens proposa una benaurança. És l’alegre i inspirada salutació d’una dona, Elisabet, a una altra dona, Maria, que hi ha anat per ajudar-la. Sí, perquè les dues estan esperant un fill i totes dues, profundament creients, han acollit la Paraula de Déu i n’han experimentat el poder generador en la seva pròpia petitesa.\nMaria és la primera benaurada de l’evangeli de Lluc, la que experimenta la joia de la intimitat amb Déu. Amb aquesta benaurança, l’evangelista introdueix la reflexió sobre la relació entre la Paraula de Déu anunciada i la fe que l’acull, entre la iniciativa de Déu i la lliure adhesió de la persona.\n«Feliç tu que has cregut: allò que el Senyor t’ha anunciat es complirà»\nMaria és la veritable creient en la «promesa feta a Abraham i a la seva descendència per sempre» (cf. Lc 1,55). Està talment buida d’ella mateixa, tant humil i oberta a escoltar la Paraula, que el mateix Verb de Déu pot encarnar-se en el seu si i entrar a la història de la humanitat.\nNingú podrà experimentar la maternitat virginal de Maria, però tots podem imitar la seva confiança en l’amor de Déu. Si l’acollim amb el cor obert, la Paraula amb les seves promeses pot encarnar-se també en nosaltres i fer fecunda la nostra vida de ciutadans, pares i mares, estudiants, treballadors i polítics, joves i grans, sans i malalts.\nI si la nostra fe és insegura, com la de Zacaries (cf. Lc 1,5-25; 67-79)? Continuem confiant en la misericòrdia de Déu. Ell no deixarà de cercar-nos, fins que nosaltres descobrirem també la seva fidelitat i el beneirem.\nAls mateixos turons de Terra Santa, però en temps molt més propers als nostres, una altra mare profundament creient ensenyava als seus fills l’art del perdó i del diàleg apresos a l’escola de l’Evangeli. Un petit signe en aquesta terra, bressol de civilitzacions, sempre a la recerca de pau i estabilitat, també entre els fidels de les diverses religions. Explica Margaret: «A nosaltres els seus fills, ofesos per alguna expressió de rebuig d’altres nens veïns nostres, la mare ens va dir: “Convideu aquests nens a casa nostra”; ella mateixa els va donar pa acabat de fer per a les seves famílies. Des de llavors hem construït relacions d’amistat amb aquestes persones».\nTambé Chiara Lubich ens sosté en aquesta fe valenta: «Maria, després de Jesús, és qui millor i més perfectament ha sabut dir “sí” a Déu. Aquesta és sobretot la seva santedat i la seva grandesa. I si Jesús és el Verb, la Paraula encarnada, Maria, per la seva fe en la Paraula és la Paraula viscuda, tot i ser una criatura com nosaltres, igual que nosaltres. […] Creure, per tant, amb Maria, que es compliran totes les promeses presents en la Paraula de Jesús i exposar-nos com Maria, si és necessari, al risc de l’absurd que de vegades la seva Paraula comporta. Grans i petites coses, però sempre meravelloses, succeeixen a qui creu en la Paraula. Es podrien omplir llibres amb els fets que ho demostren. […] Quan a la vida de cada dia, en llegir les Sagrades Escriptures, ens trobem amb la Paraula de Déu, obrim el nostre cor a l’escolta, amb la fe que això que Jesús ens demana i promet es complirà. No trigarem a descobrir […] que Ell manté les seves promeses».\nEn aquest temps de preparació de Nadal, recordem la sorprenent promesa de Jesús de fer-se present entre aquells que acullen i viuen el manament de l’amor recíproc: «On n’hi ha dos o tres de reunits en el meu nom —és a dir, en l’amor evangèlic—, jo soc allí enmig d’ells» (Mt 18, 20).\nConfiats en aquesta promesa, fem renéixer Jesús també avui, a les nostres cases i als nostres carrers, mitjançant l’acollida recíproca, l’escolta profunda de l’altre, l’abraçada fraterna, com la de Maria i Elisabet.\n Cf. cittanuovatv – Entrevista a Margaret Karram\n Chiara Lubich, Paraula de vida agost 1999, Ciudad Nueva n. 357 (8-9/1999), pg. 28


Inici > Sant Vicenç dels Horts organitza la primera Setmana de la Mobilitat Sostenible i Segura\nLa bicicleta continuarà sent la protagonista el diumenge 25 amb la Pedalada urbana i el taller de decoració de bicicletes pels més petits. La Pedalada sortirà i arribarà de la plaça Narcís Lunes i està pensada per a totes les edats. Les inscripcions a la pedalada es poden realitzar al SIAC o en aquest enllaç  fins al 22 de setembre a les 14 h o fins arribar a les 300 inscripcions. Totes les persones participants rebran de regal una motxilla i una matrícula de vehicle sostenible.\nEl dissabte 1 d’octubre tindrà lloc la jornada 'La mobilitat i l’espai urbà en clau de gènere: factors de sostenibilitat i inclusió social', al Molí dels Frares. Es tracta d’una jornada participativa que pretén explicar com la mobilitat i l’urbanisme són elements fonamentals en la sostenibilitat i la inclusió social de les ciutats, prestant especial atenció a les dones i altres col·lectius. S’avaluarà el cas de Sant Vicenç dels Horts i es faran propostes a través de xerrades de persones expertes i una dinàmica de grup amb la participació del públic. Hi haurà servei d’acollida que cal sol·licitar prèviament enviant un correu a mobilitat@svh.cat  .\nA més a més, del 5 al 22 de setembre es pot participar al Concurs fotogràfic Apunta’t al ClicMob!, a través d’Instagram. Tothom qui vulgui participar-hi haurà de publicar les fotografies amb les etiquetes #mobilitat2016 i #mobilitat2016_ATMbarcelona. Per a més informació sobre el Concurs i la resta d’activitats, podeu consultar el programa complet de la Setmana de la Seguretat Segura i Sostenible  .\nURL d'origen: https://www.sostenible.cat/noticia/sant-vicenc-dels-horts-organitza-la-primera-setmana-de-la-mobilitat-sostenible-i-segura


RACO PVC, nova identitat corporativa - Miriada Webs + Apps\nPortfoli de projectes\nGestió de xarxes socials i continguts\nRACO PVC, nova identitat corporativa\nHem creat des de zero la nova identitat corporativa de RACO, nou fabricant de finestres de PVC a les Illes Balears.\nDes de Miríada, estam segurs que RACO es convertirà en referent per a la fabricació de finestres de PVC. Però necessitava una nova identitat corporativa per a posicionar-se al mercat.\nLa primera passa va ésser el manteniment de diverses reunions amb el client per conèixer el producte i la seva filosofia d’empresa. A continuació, li vàrem presentar diferents propostes, fins a l’elecció final de RACO PVC.\nUna vegada decidit el nom, vàrem desenvolupar dues propostes de marca en base a aquest nom. La idea va ésser crear una imatge que reunís totes les característiques del producte a una icona molt abstracta, però amb un significat ben clar.\nLa presentació final de les propostes davant el client va contemplar tot el procés creatiu: selecció de colors, tipografies, anàlisi de la competència, explicació raonada de la marca, etc. Consideram molt important que el client conegui quin ha estat el camí que hem seguit fins a la presentació final del producte. Com feim habitualment, també vàrem preparar diversos mockups de les propostes perquè el client pogués visualitzar millor quin seria l’aspecte de la marca a l’entorn real. Aquí vos presentam el resultat final.\nMockups de la proposta de marca seleccionada\nVEURE MANUAL D’IDENTITAT CORPORATIVA\nFabricant de Finestres i tancaments de PVC\nàrea privada, branding, consultoria branding, fabricant pvc, feim logos, naming, nova marca, projecte global\naltres projectes que te poden interessar...\nBoc Balear, nou projecte web\nEs Club de Campanet estrena nova web\nNova web Imprima Retolació\nProp de Tu, el nou marketplace de comerç local\nSom a Inca i a Palma,\na prop de tot.\nAvda. Reis Catòlics, 101 · 07300 · Inca\nFluvià, 1, Baixos dreta · Pol. Son Fuster, 07009 · Palma\n+34 971 57 00 58\nEscriu-nos. Atendrem la teva consulta a la major brevetat possible.\nacepto politica de privacitat\nCopyright © Miriada Webs + Apps


Exposició “Agustí Centelles. Una crònica fotogràfica. Anys 30″\nesca\t« “New York 2000″ de Angel Carbonell\nExposició de Robert Mapplethorpe »\nPor Oscar | 22 de septiembre de 2012 | Dejar un comentario\nEl dimarts 25 de setembre a les 19:30h s’inaugura a Can Framis l’exposició “Agustí Centelles. Una crònica fotogràfica. Anys 30″.\nL’any 2010, la Fundació Vila Casas adquireix un conjunt rellevant d’obres del fotògraf Agustí Centelles que formaven part del llegat que l’autor cedí en vida als seus fills. Un total de 110 fotografies vintage que recullen escenes de la Guerra Civil Espanyola, tiratges originals de la dècada dels setanta, i trenta-cinc obres R-print de la mateixa col·lecció, integren la present exposició. Poc abans de la caiguda de Barcelona, l’any 1939, Centelles s’exilià a França on enregistraria el drama dels presoners del camp on va ser empresonat. Més tard, perseguit per la Gestapo es veu obligat a sortir del país deixant, a mans d’uns camperols, una maleta amb 4.000 negatius que no recuperaria fins arribada la democràcia, moment en el qual s’iniciaria el seu merescut reconeixement.\nLes fotografies que integren l’exposició pertanyen majoritàriament a la segona etapa de la trajectòria de Centelles, la que abasta la feina que va fer durant els darrers anys de la República, els de la Guerra Civil i els que l’autor va passar a l’exili, tot i que també s’inclou inclou alguna de les imatges que va fer en la primera etapa de la seva trajectòria, quan va definir el seu llenguatge.\nL’exposició ha estat estructurada en cinc àmbits: “República, 1931-1936″, “19 de juliol i l’inici de la Guerra Civil”, “El Front”, “Rereguarda” i “El Camp de Concentració de Bram”. Un guió que permet reviure els fets de la guerra, i com aquesta va impactar en la nostra societat, especialment perquè les fotografies van acompanyades d’escrits documentals, que ajuden a entendre la magnitud d’aquella tragèdia. L’exposició es complementa amb una selecció d’imatges de les publicacions de l’època en les que es van reproduir les fotografies de Centelles, avui reconegut com a primer fotoperiodista català.\nData: Del 26 de setembre de 2012 al 10 de febrer de 2013\n« “New York 2000″ de Angel Carbonell


Multipliquem la capacitat gràcies a la millora de la productivitat\nProjecte de millora de la productivitat en el packing de productes en el sector tèxtil\nEs millora la productivitat del treball de Packing per sobre del 20%, s'incrementa la capacitat productiva un 30% i es disposa de mètodes operatoris optimitzats i d'una sistemàtica àgil de determinació de les exigències productives.\nNecessitat de disposar del disseny dels llocs i de mètodes de treball òptims i estàndards, a nivell worldwide, així com dels seus temps estàndards i exigències productives corresponents.\nAnalitzar i millorar els mètodes de treball del procés de Packing i el disseny dels llocs de treball.\nDisposar de temps correctes d'execució, mitjançant la creació de Taules de temps predeterminats.\nAnàlisi i millora dels processos i mètodes de treball del Packing.\nQuantificació de l'estalvi assolible i del possible increment de capacitat, respecte a la situació de partida.\nDisseny dels nous llocs de treball, procediments i mètodes operatius.\nSuport a la implantació dels nous llocs de treball, procediments i mètodes operatius.\nDeterminació dels corresponents temps correctes d'execució, utilitzant les tècniques internacionalment admeses per a l'observació, anàlisi i mesura del treball ( "vídeo", cronometratge, MTM, etc.) i garantint la bondat tècnica de les actuacions i resultats.\nMillorar la productivitat un mínim del 15%, amb una rendibilitat objectiu d'un mes, i incrementar la capacitat de les taules de Empaquetat (Packing).\nMillora de la productivitat superior al 20%.\nIncrement de la capacitat de producció del 30%.\nDisponibilitat de mètodes operatoris optimitzats per a les tasques de Packing.\nMètodes operatoris alternatius, el més òptims possibles, per períodes d'alta demanda.


HOLA SOMOS 7: CARGOLS A LA LLAUNA\nBon dia desde Lleida!\nCom us deia ahir per instagram. Les piscines estan totes obertes i plenes, mitja #lleida a #cambrils i l’altra mitja a #torredembarra . A Lleida quedem nosaltres @holasomos7 i potser lo Sr. @postureiglleida , l’ Alcalde @miquelpueyo , i els sanitaris. Algú mes??\n#lleida estimada Lleida #lleida #lleida Qui ens ho havia de dir!!\nComparteixo la meva versió dels CARGOLS A LA LLAUNA (fets al forn de casa. On sino? 😓) Boníssims amb una mica de Ron a falta de Conyac.\nDirem que tradicionalment els cargols a la llauna no es rentaven, es feien al foc de llenya, coent-se en la seva pròpia bava i a molts llocs els continuen fent així.\n. Cargols de la varietat Boves\n. Sal, pebre negre, Pebre Vermell Picant\n. i oli d’oliva verge extra\n. Conyac Torres 10 (jo avui he posat Ron!)\n. Allioli per acompanyar.\nActualment i suposem que per motius d’higiene alimentaria, s’acostumen a rentar, ja que a més de fer-los al foc de llenya, també els fem al forn de casa. En ambdós casos, el que sempre hem de fer és tenir-los en dejuni almenys una setmana.\nCom hem dit abans, els cargols han d’estar purgats, és a dir, han d’estar almenys una setmana en dejú.\nNetejar-los amb força d’aigua, sense submergir-los, tan sols per treure la terra i impureses que pugui tenir la closca. Es pot fer amb un respall petit.\nAgafem una safata de llauna del forn, col·loquem els cargols damunt amb la part oberta cara amunt i ajustats perquè no es tombin. Si veus que comencen a sortir, desseguida afegeix una mica de sal (veuràs com s'amaguen).\nJo he tirat un raig generos d'oli i a continuació he posat la SAL, el PEBRE NEGRE i el PEBRE VERMELL PICANT i a continuació els posem al foc de llenya o si els fem al forn, s’ha de fer a 220 graus. Als 7 o 8 minuts mirem i segons com podem diexar-ho fins a 12 0 15 minuts al forn. Sabrem que estan al punt quan els veguem daurats.\nEls traiem , els flambegem amb conyac i acompanyem amb un all i oli.\nLa recepta és pot millorar. El món del cargols és molt ampli. Si Deu em dona salut aniré compartint les meves receptes. Aquesta de moment va directa a la GUIA HOLA SOMOS 7. T'animo a fer una ullada aquí.\nÀnims #lleidatans i #lleidatanes !!!!! ❤\nPD: Si estàs com jo en un camí de transformació i canvi d'alimentació per a perdre pes, oblidat de l'Allioli. :-))\nEtiquetas: CARGOLS, COCINANDO, COMIENDO, Perdiendo Peso, Recetas


La decisió de trasllat haurà de ser notificada per l’empresari al treballador amb una antelació mínima de trenta dies a la data de la seva efectivitat. Notificada la decisió de trasllat, el treballador té dret a optar entre el trasllat, percebent una compensació per despeses, o l’extinció del seu contracte, i percebre una indemnització de 20 dies de salari per any de servei. La compensació a què es refereix el primer supòsit comprèn tant les despeses pròpies com les dels familiars a càrrec seu, en els termes que acordin les parts.\nSense perjudici de l’executivitat del trasllat en el termini d’incorporació esmentat, el treballador que no hagi optat per l’extinció del seu contracte i es mostra disconforme amb la decisió empresarial, la pot impugnar davant el jutjat de lo social. La sentència declararà el trasllat justificat o injustificat i, en aquest últim cas, reconeixerà el dret del treballador a ser reincorporat al centre de treball d’origen.\nEls canvis de centre de treball que no suposin canvi de residència del treballador perquè es fan dins el mateix municipi o a un de pròxim es considera que se situen dins el poder d’organització de l’empresari i que ho pot decidir quan ho consideri convenient. En aquest cas, el treballador podrà reclamar una compensació econòmica a l’empresa quan el desplaçament al nou centre de treball li comporti majors despeses.


Ajuntament de Malgrat de Mar/La Regidoria de Medi Ambient estrena nou espai web\nData i hora oficials: 18/01/2022 11:43\nLa Regidoria de Medi Ambient estrena nou espai web\nÚltima revisió 03-11-2021 10:35\nLa Regidoria de Medi Ambient ha estrenat un nou espai web amb informació detallada de les diferents línies estratègiques en les quals hi treballa. Aquesta informació està organtizada per blocs dins el Pla d'Acció per a l'Energia Sostenible i el Clima.\nEn aquest espai web, Medi Ambient ofereix tota la informació sobre els estudis i campanyes que porta a terme dins les accions per un energia neta, un model circular, un entorn divers, un consum conscient i una mobilitat sostenible. Moltes d'aquestes accions són transversals amb altres regidories com la Policia Local, Espais Verds, Serveis en el Territori i Turisme, entre altres.També es pot trobar cartografia temàtica i el programa d'educació ambiental que es porta a terme cada any.\nLa creació d'aquest espai web era una de les accions proposades pel Pla de Comunicació del Pla d'Acció per a l'Energia Sostenible i el Clima, elaborat a través de la Diputació de Barcelona.\nAquesta eina permet visualitzar que totes les línies de treball tenen la seva importància dins la lluita climàtica.\nL'espai web es pot consultar aquí.\nImatge de l'espai web de Medi Ambient. Foto: AjMalgrat.


dimecres, 14 de novembre de 2012 18:35\nPRESEC i Gavà TV encapçalen el seguiment de la vaga del conjunt d'empleats públics a Gavà\nEn general, més de la meitat dels treballadors i treballadores municipals secunden la convocatòria\nEl 52% dels treballadors i treballadores de l'Ajuntament, organismes autònoms i empreses municipals secunden la vaga general contra les polítiques d'austeritat i les retallades per complir els compromisos dictats per Europa en matèria pressupostària\nL'empresa municipal PRESEC és la que registra un índex més alt de seguiment, amb prop del 79,8%, seguida de Gavà TV amb el 60%. El seguiment més baix es registra a l'Ajuntament on secunda la protesta el 18,8% de la plantilla.\nPel que fa a l'Àmbit de Serveis a la Persona, el seguiment supera el 50% en el Patronat Municipal d'Esports, concretament amb un 51,35%. Al Patronat de Serveis Comunitaris secunda la protesta el 31,7% de la plantilla, una xifra molt semblant a la registrada en l'Institut Municipal de Gestió del Patrimoni Cultural i Natural, amb el 30,7%.\nPer altra banda, l'Institut Municipal de Promoció i Activació de la Ciutat (IMPAC) gairebé reprodueix el percentatge de seguiment global, amb un 52%, una situació que ja es va produir a la vaga general del passat 29 de març quan el seguiment global per part dels empleats i empleades municipals va ser set punts inferior, amb un 45%.\nDurant la jornada de vaga s'estan desenvolupant amb total normalitat els serveis mínims establerts per l'Ajuntament amb l'objectiu de garantir els serveis essencials. Són els seguents: Oficina d'Atenció Ciutadana de l'Ajuntament de Gavà, Centraleta telefònica, Oficina d'Atenció Ciutadana de Gavà Mar, Alcaldia, Secretaria, Serveis informàtics, Recursos Humans, Consergeria dels centres educatius, Tresoreria, Participació Ciutadana, Manteniment de l'espai públic, Disciplina urbanística, Protecció Civil, Cementiri, Manteniment de l'edifici corporatiu, Serveis socials, Escola d'Educació Especial Maria Felip, Manteniment de l'Àmbit de Serveis a la Persona, Mitjans de comunicació, PRESEC i Gavà Televisió.\nMés enllà d'aquests serveis mínims, l'Ajuntament no ha pogut garantir el funcionament de la totalitat dels equipaments i serveis municipals. Així, a hores d'ara romanen tancades les instal·lacions de les zones esportives de can Tintorer, Diagonal i can Torelló. També resten tancats equipaments culturals com el Museu, el Parc Arqueològic Mines de Gavà i la Biblioteca Josep Soler Vidal, una situació que s'estén al Centre de Suport a l'Empresa i als casals municipals de la gent gran El Centre i can Tintorer.\nDarrera actualització de dilluns, 31 de desembre de 2012 14:41


> Cosmètica Natural>Cura Capil·lar>Xampú Anticaspa>Neem Tractament Capilar Ayurvèdic - Radhe Shyam - 100 grams\nNeem Tractament Capilar Ayurvèdic\nLes qualitats antisèptiques i curatives del Neem són llegendàries. El seu ús redueix la caspa. Té propietats germicides i antibacterianes. Redueix l'excés de greix al cabell, combinat amb altres herbes ajuda a tractar ia condicionar el seu cabell. També és anti polls.\nPreparació: Barrejar Neem amb Aigua fins a fer una pasta espessa, aplicar amb un massatge als cabells i cuir cabellut. Deixar 30 minuts i aclarir repetidament.


Formació per a mestres d'escoles rurals amb interès per desenvolupar el projecte FER | Lleida.com\nEl Centre de Recursos Pedagògics de la Noguera i el Consorci GAL Noguera Segrià Nord han organitzat un Taller de Formació en línia que es dividirà en diverses sessions durant tot el curs escolar per tal de compartir experiències i oferir suport en relació amb l’emprenedoria i el projecte FER.\nLa primera sessió, la més extensa del taller, comptarà amb diversos professionals del sector de l’ensenyament i també del sector empresarial. Les ponències seran a càrrec de les coordinadores del projecte, mestres que han implementat FER a l’aula, el director del Centre d’Empreses Innovadores de Balaguer i també el creador de FER i d’altres projectes educatius. Entre les temàtiques que s’abordaran durant la sessió hi ha la diagnosi del territori, la cooperació, les habilitats emprenedores, les empreses rurals...\nEl públic objectiu d’aquesta sessió són mestres que tinguin interès a dur a terme el projecte FER durant el curs escolar 2021-2022 o bé en l’emprenedoria en general. Les sessions es gestionaran des del Centre de Recursos Pedagògics de la Noguera i s’atorgaran els certificats de formació pertinents si es completa la totalitat del taller.\nSeguint els objectius de Futurs Emprenedors Rurals de fomentar l’emprenedoria en els territoris rurals a través de les oportunitats que ofereix el territori, els i les alumnes que hi participen treballen habilitats emprenedores com la creativitat, la motivació, l’organització, el lideratge, el treball en equip, la comunicació... a través d’aquest projecte interdisciplinari.\nFuturs Emprenedors Rurals és un projecte que busca ser una eina i un suport per a mestres en emprenedoria a 5è i 6è de primària. L’ alumnat hi aprèn cultura bàsica de l’empresa sobre diferents temàtiques com el màrqueting, els préstecs, ingressos i despeses, gestió de personal a través de la creació d’una empresa i els blocs que es treballen i, d’aquesta manera es desperta el talent emprenedor dels infants.\nFuturs Emprenedors Rurals és un projecte finançat pel Fons Europeu Agrícola de Desenvolupament Rural i pel Departament d'Acció Climàtica, Alimentació i Agenda Rurals.\nAspros estrena un servei de formació laboral per a persones amb discapacitat intel·lectual i problemes de salut mental


“Van a flipar”, el comentari d’un urbà en una batuda contra els manters que indigna la CUP\nCaptura de pantalla del vídeo difòs del dispositiu de la Guàrdia Urbana contra els manters. / @MagrinyaJordi\nAlgunes veus, com la de l'excandidat anticapitalista Dani Celma, han apuntat que el missatge no està gaire allunyat de l'"a por ellos" que esperonava la Gùardia Civil a Andalusia\nNova polèmica a Twitter arran d’un vídeo viral, en aquesta ocasió per un comentari enregistrat a dins d’un cotxe patrulla de la Guàrdia Ubana. El mateix dia en què una macrobatuda contra el top manta sacsejava el Front Marítim i el centre de Barcelona, un vídeo on es veuen diverses patrulles de la policia barcelonina avançant en bloc ha encès les xarxes per la frase que presumptament pronuncia un dels agents que hi va a dins, en referència als manters: “Van a flipar“, diu en castellà.\nEl vídeo l’ha compartit el número dos de la CUP a les últimes eleccions barcelonines, Jordi Magrinyà, juntament amb un text que criticava l’ofensiva policial contra la tasca dels venedors ambulants. Magrinyà ha contraposat el “van a flipar” amb el dispositiu policial per “impedir que el pobre es busqui la vida”.\nAltres veus vinculades a la CUP, també, com l’excandidat també a les llistes del partit anticapitalista, Dani Celma, han protestat pel mateix motiu. “No hi ha tanta diferència entre l'”a por ellos” i “van a flipar“”, ha comentat a les xarxes. Un comentari que comparava l’expressió que hauria utilitzat l’agent barceloní amb els crits de suport que van acompanyar el comiat de la Guàrdia Civil a Huelva abans de ser destinats a Catalunya per l’1-O. A més, Celma ha criticat el moviment policial “contra persones indefenses”.\nNo hi ha tanta diferència entre el “a por ellos” i “van a flipar” Policies exercint el seu poder contra persones indefendes! https://t.co/qFtfVAUvMM\n— SONNYBOY 🏳🌈🔻🐞💃🏾🎬#NoDayButtoday (@celmi909) July 29, 2019\nEl vídeo, que ja va publicar Metrópoli Abierta dies enrere i que correspon a una batuda prèvia a la d’avui, ha estat objecte de crítica tant per part dels comptes personals, com dels institucionals. La CUP barcelonina ho ha titllat de “vergonya” mentre que Arran Jovent ha destacat que qui ocupi la principal responsabilitat en Seguretat ara sigui Albert Batlle.\nAliè a les crítiques a les xarxes, el tinent d’alcaldia ha anunciat avui que es mantindrà un fort dispositiu contra el top manta de manera permanent. “Som capital del comerç de proximitat i cal protegir-lo”, ha dit Batlle des del passeig Joan de Borbó de la Barceloneta. L’operatiu plantejat té com a missió “eradicar” el top manta i preveu organitzar-se en dos torns de matí i tarda des de les 9.30h fins a les 22.00h.\nRocacorba Juliol 29, 2019 | 21:56\nTanta inmigraciò d'epaña, ha donat el resultat, que com diuen, a la guardia urbana de Barcelona, Cap i Casal de CATALUNYA, sel's hi ha tolerat, i per tant domina la llengua imposada. Axì ens va. No es que l'estado ñol, no promocioni la nostre llengua propia i única, sino que hi travalla en contra.


Salut crea una alternativa a La Meva Salut per obtenir el passaport Covid\nPersones mostrant el certificat covid / ACN\nEl document s'haurà de fer servir des d'aquesta mitjanit\nEl Departament de Salut ha habilitat una alternativa a La Meva Salut per obtenir el passaport Covid, informació que ha avançat el programa Pop-up de Catalunya Ràdio aquest dijous. Les persones poden accedir al web de Vacunacovid i accedir a l’espai per descarregar el certificat covid de la UE. D’aquesta manera es crea una eina per redirigir la demanda de descàrregues, que la setmana passada, quan va entrar en vigor per primera vegada la resolució que obliga a mostrar-lo. Problemes tècnics van fer que s’hagués de suspendre l’aplicació que comença finalment aquesta mitjanit.\nDepenent del tipus de certificat, la seva caducitat varia:


Marques de rellotges - Rosich joiers, S.L.\nMarques de rellotges\nTelèfon: 93 803 51 65\n¡REBAIXES EN RELLOTGES DE MODA!\nLa nostra selecció de rellotges de moda està de rebaixes!\nAprofita els descomptes especials en les marques DKNY, GUESS, SUPERDRY, BULTACO, EMPORIO ARMANI I DIESEL.\nFins un 35% de descompte, no t'ho pots perdre!\nEstètica inspirada en l'elegància italiana. Robustesa gràcies als materials de màxima qualitat que s’utilitzen. Funcionalitat a través d’un disseny de màxims. Desde 1997 diferents entitats, diferents personalitats es mantenen en la seva filosofia original: “un rellotge no s’ha de fer servir com un estat de marca, sinó com a expressió de la personalitat de l’usuari”.\nEls rellotges Casio són un autèntica mescla d'innovació i fiabilitat, que proporcionen mesuraments de temps més que precises. La seva gamma de producte és molt àmplia, des del rellotge de vestir, passant per l'esportiu, el de moda i fins al d'ús extrem. Casio ofereix rellotges d'una qualitat, durabilitat, innovació, varietat, dissenys i preu excel·lents!\nEls rellotges Clerc estan dissenyats per suportar les condicions més extremes del busseig en alta mar, posant en el canell creacions mecàniques de la Haute Horlogerie, amb un maneig precís i una llegibilitat perfecta. La seva gamma de funcions útils i confiables sumat al disseny avantguardista, reuneix totes les delícies per als amants dels rellotges.\nEls rellotges CT Scuderia encarnen l'essència italiana de l'estil CAFE RACER. Complexos detalls artesans van ser imaginats per l'entusiasme de Enrico Margaritelli, rellotger italià de tercera generació amb una impressionant carrera. La característica única de la corona i els polsadors col·locats a les 12 en punt caracteritzen el rellotge com a cronòmetre.\nA partir dels anys 70, Gucci va introduir en la rellotgeria noves coordenades d'estil, fent de la moda el seu eix principal. Els referents italians de la casa es reflecteixen en tots els seus rellotges, imprimint a cadascun la seva personalitat única. El bon fer en els acabats i la qualitat dels materials emprats comporten a la marca a l'inevitable èxit.\nHamilton s'estableix com una de les marques més importants i de reputació del món de la rellotgeria per la creació de rellotges elegants i fiables. Els rellotges combinen un fort esperit nord-americà amb la precisió dels últims moviments i tecnologia Suïssa.\nEls germans Ingersoll van ser pioners de la indústria i la invenció en el camp de la rellotgeria. Els seus rellotges s'han venut contínuament des dels seus inicis i avui la marca és reconeguda a tot el món. Ingersoll continua mantenint el seu esperit des de 1892 i s'enorgulleix de presentar una alta gamma de rellotges de precisió i d'alta qualitat.\nEls rellotges Junkers tenen l'essència i l'entusiasme dels llegendaris avions alemanys de xapa ondulada creats per Hugo Junkers en 1915. L'ADN del món de l'aviació és representat en els seus rellotges amb la solidesa, persistència i disseny significatiu del famós avió JU52. Cada mirada a un rellotge Junkers, ens transmet la fascinació de volar de nou.\nLa marca Kronaby representa un concepte innovador en el món de la rellotgeria: uneix les funcions dels rellotges intel·ligents (SmartWatch) i dels rellotges convencionals, amb la premissa que la tecnologia ha d'estar al servei de la persona, facilitant-li la vida, no convertint a la persona en l’esclava de la tecnologia.\nEls rellotges de moda Momodesign, ofereix la col·lecció més àmplia en rellotgeria esportiva de disseny. Els seus rellotges són creats amb la tecnologia més avançada, amb línies còmodes i modernes per portar dia a dia. Són peces d'estil jove i actual, ideals per a gent esportiva però amb un toc elegant.\nEls rellotges de luxe Montblanc són excepcionals. Amb la millor tradició rellotgera Suïssa, els hàbils rellotgers de Montblanc creen rellotges d'excel·lent calibre, aconseguint la perfecció i la màxima precisió. Cuidant fins al més mínim detall fan que cada peça sigui exclusiva i impecable, fent de la rellotgeria un art.\nEls rellotges PLATA DE PALO ens introdueixen en l'univers del temps amb la seva especial col·lecció. Amb rellotges únics, contundents, a temporals, amb detalls nàutics i acabats que responen a l'intrínsec esperit de la marca, aconseguint veritables rellotges d’aventura PLATADEPALO.\nBenvingut a l'univers dels rellotges Porsche Design. Un univers conduït per la passió d'innovar d'un experimentat equip. Rellotges amb l’estil eternament de la Bauhaus. Un univers on els nous materials, la tecnologia i l'elegància funcional porten cap a un disseny veritablement exclusiu i icònic.\nLa història de SEVENFRIDAY és curta, però única i robusta com els seus rellotges. Establerts a Zurich (2012) ofereix peces dedicades als amants dels rellotges mecànics de gran corpulència; caixes i esferes de gran grandària que a més de cridar l'atenció pel seu disseny són creacions amb essència i carisma.\nEls rellotges Suunto estan considerats com els rellotges tecnològics més fiables. Tenen un gran disseny i les eines necessàries per endinsar-nos en la naturalesa salvatge i adaptar-se a qualsevol tipus d'esport o activitat física. Suunto equipa físicament i mentalment als aventurers per conquistar nous territoris en plena naturalesa i fora d'ella.\nEls rellotges U-Boat es distingeixen per la seva qualitat, la fortalesa dels seus materials i per descomptat, l'estil de la Toscana italiana. El seu creador Italo Fontana, afegeix als seus orígens més creativitat i accentua els vincles entre el rellotge i la persona. Cada rellotge U-Boat és un treball únic avalat per la garantia d'una fabricació refinada i la precisió del moviment suís..\nTu compres un rellotge, nosaltres plantem un arbre. Aquesta és la filosofia de WEWOOD. Rellotges de fusta provinent dels excedents de producció de la indústria del moble i de la música.\nNo vols un octau dia a la setmana per a tu? Amb els rellotges Jason Hyde pots crear\nel teu propi temps, el temps amb el que somies, el que mereixes, pel que lluites.\nQuè faràs al teu vuitè dia de la setmana?\nRellotges Jason Hyde són el futur perfecte per a la dona i l'home contemporani.\nEls rellotges Rosefield combinen disseny minimalista amb estètica moderna i el resultat són una sèrie de rellotges de moda contemporània amb un toc poc convencional. Descobreix els seus encants.\nRellotges QLOCKTWO, disseny alemany únic i innovador des de 2009.\nTemps en paraules en més de 20 llengües. Diferents acabats i colors. Descobreix-los!\nEls rellotges Doodle són addictius! Esperit lliure, caràcter independent, una idea única en cinc col·leccions diferents: Tatuaje, Drac, Skull, Oriental, Calaveres. Doodle no segueix les modes, les captura des del moment en què viuen.\nSubscriu-te ara per rebre les millors ofertes\nVols conèixer les últimes novetats? Segueix-nos a...\n2018 Tots els drets reservats. Un projecte web de Social Mirror.\nLes galetes ens permeten oferir un millor servei. Al seguir utilitzant els nostres serveis, accepteu l'ús que fem de les galetes. Per a més informació consulta l'apartat de cookies.


Suport - #odoo\nServeis » Suport\nServei tècnic i HelpDesk Odoo\nResolució d’incidències i suport tècnic\nEl seu departament de suport\nA RGB Consulting disposem d’un departament tècnic qualificat i en formació contínua per a poder oferir un servei de suport tècnic de qualitat, tant per al manteniment i configuració d’Odoo com el suport a l’usuari final.\nOferim suport in situ, assistència remota, configuració del sistema, instal·lació d’aplicacions, etc. Podrà comunicar les seves incidències a través de correu electrònic, o per via telefònica. El nostre departament de suport donarà resposta a les seves consultes i necessitats de forma de forma immediata.\nTots els nostres productes i serveis Odoo (SAAS, Cloud) inclouen la gestió i manteniment del sistema i les bases de dades. A més a més, també inclou la gestió de las còpies de seguretat fins a 14 backups diaris a 3 meses (7 diaris, 4 setmanals i 3 mensuals) i arxiu de backups remot.\n.El nostre RPO (Punt de Recuperació Objectiu) és de 24 hores, i el RTO (Temps de Recuperació Objectiu) de 6h (dins de l’horari de suport).\nA més a més, el nostre pla de recuperació davant desastres assegura un SLA del 99,99% per a fallades de hardware, i la recuperació completa de dades en un segon Datacenter Europeu.\nLes connexions web amb el client estan protegides per xifrat SSL de 256 bits, utilitzant a més a més certificats SSL de 2048 bits, i els servidors son administrats per tècnics autoritzats mitjançant claus SSH.\nEn els nostres serveis SAAS, les bases de dades son dedicades i independents. També proporcionem aïllament a nivell de sistema operatiu i de gestor de base de dades.\nAvantatges de contractar el servei.\nEvitar les aturades produïdes per qualsevol incidència o avaria des apartats sota el contracte de manteniment.\nEliminar elevats costos en moments no desitjats, derivats de reparacions, avaries, recuperacions i altres tipus d’incidències.\nDisposar de revisions preventives que serveixin per a detectar possibles errors abans que succeeixin, minimitzant el número d’aturades a la seva empresa.


Notícia: Blanes tanca l’ús de les pistes esportives amb accés obert per les noves restriccions COVID\nBlanes tanca l’ús de les pistes esportives amb accés obert per les noves restriccions COVID\nNoticia publicada a la web el 10/18/2020 11:08:51 AM\nPersonal de l’Àrea d’Esports de l’Ajuntament de Blanes s’ha encarregat de fer-ho als cinc espais que hi ha arreu de la vila\nL’Ajuntament de Blanes continua implementant totes les mesures necessàries en compliment de les noves mesures per frenar els contagis de la pandèmia de COVID-19 publicades al DOGC fa dos dies. Una d’elles ha estat tancar la utilització de les pistes esportives amb accés obert que hi ha arreu del municipi.\nPersonal de l’Àrea d’Esports de l’Ajuntament de Blanes s’ha encarregat d’encintar l’accés a les pistes, així com a barrar la utilització dels elements que en formen part per indicar la seva prohibició. Demà dilluns es completarà l’acció instal·lant-hi cartells informatius per donar a conèixer la ciutadania el motiu d’haver barrat el pas als equipaments públics.\nLes pistes esportives d’accés obert que hi ha a Blanes estan situades a Mas Moixa, Mas Florit, al costat de l’Avinguda Europa i al Racó d’en Portas, al costat de la Biblioteca Comarcal. També s’ha encintat el parc per practicar patinatge i skate. La resta de pistes esportives públiques a l’aire lliure ja estan dotades d’un tancament, com per exemple la de Mas Enlaire.\nLes noves mesures en matèria de salut pública per a la contenció del brot epidèmic de la pandèmia també inclouen altres consideracions que s’estan implementant en diversos aspectes de l’activitat social i econòmica. En aquest darrer sentit, la propera acció tindrà lloc demà dilluns, amb el trasllat del Mercat dels Teixits a l’esplanada del costat de l’antic pavelló d’esports.


CYCNUS ACADEMY – Cycnus\nTRIEU EL PROGRAMA QUE S'ADAPTI A LES VOSTRES NECESSITATS\nIntroduce una captura vá captcha code.\nVols informació dels nostres cursos?\nPrograma extraescolar perquè l’idioma no sigui un problema en el desenvolupament i creixement dels infants, Cycnus Serveis ofereix el servei, de migdia o tardes, a mida per a escoles.\nProgrames a mida per potenciar la comunicació, la immersió i la interacció de forma natural.\nClasses, tallers, converses, trobades… opcions de proximat per nens, joves i adults.\nQuan l’idioma és un valor afegit en el desenvolupament professional i de creixement de les empreses.\nCursos a l’empresa, adaptats als horaris i disponibilitat perquè la conciliació laboral, formació i familiar és important per nosaltres.\nConversa i immersió.\nSoftware i ofimàtica.\nVols aprendre un idioma nou?\nClasses particulars, a mida i al teu ritme per aprendre un nou idioma.\nReserva dia i hora. Consulta els nostres Packs de promoció. Ens possarem en contacte per programar la 1a classe.


La ministra diu que la llei del tabac es compleix mentre continua el degoteig de locals insubmisos\nPajín accepta que hi ha "excepcions molt concretes". Segons les seves dades, "les comunitats autònomes informen que la norma s'està complint"\nRedacció Madrid 07/01/2011 18:03\nEl compliment de la nova llei antitabac és general, i així ho ha volgut destacar aquest divendres la ministra de Sanitat, Leire Pajín. Però paral·lelament continua el degoteig de locals que es declaren insubmisos a la norma i que en publiciten la decisió. Fins ara, ja són tres els casos que s'han fet públics: el de Marbella, que va ser el primer, un de Castelló i un altre, conegut aquest divendres, a València.\nEs tracta del restaurant Rodrigo, del carrer Ceramista Ros de València. L'amo del local, Rodrigo Arroyo, considera que la llei és "inoportuna en uns moments de crisi econòmica", i anima la resta de restauradors a seguir el seu exemple, informa l'agència Efe.\nAssegura que els dies que va aplicar la llei va perdre el 60% de la clientela. Per això ha posat un rètol que anuncia als clients que poden tornar a fumar a l'establiment. També es queixa que fa dos anys va gastar 35.000 euros en la reforma del local per tenir zona de fumadors, en aplicació de la llei antitabac de 2006. És conscient que la seva insubmissió li comportarà una multa i avisa que hi presentarà un recurs en contra. "Si tots féssim el mateix, no passaria res", conclou Aroyo.\nMentrestant, en la roda de premsa posterior al consell de ministres, Pajín afirmava que la norma "s'està complint, en termes generals, amb tota normalitat", però acceptava que hi ha "excepcions molt concretes". Després de la reunió del consell de ministres, Pajín ha explicat que està en contacte "permanent" amb les comunitats autònomes per seguir el compliment de la llei i que s'està aplicant "amb tota normalitat".\nLa ministra creu que els bars i restaurants que s'han declarat en rebel·lia contra la nova normativa són "excepcions molt concretes" i que les autoritats hi actuaran.


Reconeixement a Mirna Lacambra, ànima dels Amics de l'Òpera de Sabadell\nMirna Lacambra rebrà el primer premi Òpera XXI\nL’Associació de Teatres, Festivals i Temporades d’Òpera d’Espanya, coneguda com a Òpera XXI, ha anunciat els guanyadors dels primers Premis Òpera XXI que acollirà el Gran Teatre del Liceu el proper 21 de març.\nLa fundadora i presidenta dels Amics de l’Òpera de Sabadell, Mirna Lacambra, ha resultat premiada per la seva tasca al capdavant de l’associació com a projecte de desenvolupament de l’activitat operística. També han estat escollits Guillermo García Calvo, per la direcció de Siegfried a l’Òpera d’Oviedo, el director Calixto Bieito, per Die Soldaten al Teatro Real i la soprano Mariella Devia per la interpretació de Lucrezia Borgia. El premi honorífic, donat a conèixer el passat mes de novembre, el recollirà el tenor Josep Carreras.\nEn l’apartat d’institucions, el guardó honorífic serà per a l’Associació d’Amics de l’Òpera de La Corunya. Per la seva banda, el Teatro Real rebrà el guardó a la nova producció operística per l’escenificació de Gloriana.\nQuè són els premis Òpera XXI?\nEs tracta de la primera edició d’aquests premis, que s’entregaran al Saló dels Miralls del Gran Teatre del Liceu el 21 de març, i que tenen l’objectiu de prendre el relleu dels ja desapareguts Premis Lírics Teatre Campoamor.\nFoto portada: Lacambra, al mig, fa uns mesos. Autor: ACN.


Mira qui parla: Si tornés a néixer...\nLa veia passar, tots els dies a la mateixa hora, sense que ella s’adonés de la seva presència, mig amagat en la portalada de sempre des que un matí d’hivern la va veure per primera vegada.\nAl principi la seguia un tros del camí que recorria fins la parada d’autobús més propera. Més d’un cop va estar temptat de pujar-hi al seu darrera per completar el seu seguiment, però això li va semblar una pràctica més pròpia d’un assetjador que d’un enamorat. I és que, sense saber molt bé com ni per què, s’havia enamorat d’ella com un col·legial i ell ja tenia una edat, una edat més que suficient per estar casat i, fins i tot, per tenir fills, com feien la majoria de les persones.\nSi bé ja s’havia resignat a no encetar una conversa amb ella, no podia deixar de veure-la a diari, fes fred o calor. Fins que un dia la va veure acompanyada. Aleshores va comprendre que havia arribat aquell moment tan esperat com temut, el moment d’abandonar els seus somnis, d’abandonar aquella portalada i tornar a la realitat. Perquè, malgrat la evident diferència d’edat, qui amb un mínim de seny voldria tenir relacions amb algú como ell?\nDe petit sabia que no era com la resta, però no arribava a valorar què significava aquella diferència ni quina importància tenia; només veia com el miraven els altres nens i com xiuxiuejaven amb les seves mares en veure’l passar agafat de la mà de la seva.\nNo fou fins molt més tard quan comprengué plenament les seves limitacions. Vull casar-me i tenir fills, li deia a sa mare; a la qual cosa aquesta contestava amb un mig somriure ple de tristor i de tendresa. És clar, fill, i tant que sí. Però per això he de trobar una noia como jo, ¿veritat?, afegia, sense rebre, aquest cop, cap mena de resposta.\nPerò és que quan la va veure per primera vegada, aquell matí, al tornar de comprar el pa, no va poder resistir-se al seu influx, fins que la crua realitat bufetejà la seva consciència. Mai no podré ser tan sols el seu amic —es va dir—, no amb aquesta minusvàlua. ¡Tot seria tan diferent si no fos como soc! Quina culpa tinc d’haver nascut amb la Síndrome de Down? Si tornés a néixer, segurament tot seria diferent.\na de juny 06, 2022\nAlfred 6 de juny de 2022, a les 6:48\nPer sort cada vegada més fan una vida quasi normal.\nJosep Mª Panadés 9 de juny de 2022, a les 0:54\nartur 6 de juny de 2022, a les 10:39\nPotser si li hagués parlat, hauria iniciat una possible amistat...no tot depèn d'ell sol ! ;)\nJosep Mª Panadés 9 de juny de 2022, a les 0:55\nLi va mancar seguretat en si mateix, probablement pels prejudicis socials envers a la seva minuvàlua.\nIrene F. Garza 8 de juny de 2022, a les 3:49\nQuina historia més trista, trenca el cor.\nPerò mai se sap, abans de tenir una resposta, és té que fer la pregunta. I no tenir por, no limitar-se, ni sentir-se inferior. Com a societat ens mereixem donar més oportunitats.\nJosep Mª Panadés 9 de juny de 2022, a les 1:00\nAl nostre voltant hi ha moltes històries tant o més tristes que aquesta. En aquest cas en concret, es tracta de com una limitació psíquica té una projecció afectiva. Si no hagués vist la noia acompanyada, ves a saber si s'hagués atrevit a parlar-li. Què hauria passat, no ho sabrem mai.


Les obres que hauran de permetre la construcció del nou campus universitari han començat fa uns dies a l’antic hospital d’Igualada. L’enderroc de l’hospital prepararà el terreny on s’haurà de fer l’aulari, els laboratoris i les oficines del nou campus de l’àmbit de la salut. La tinent d’alcalde Marisa Vila explica que es va deixar passar l’estiu per fer l’enderroc, i ara, segons Vila, s’adequarà el terreny per seguir amb la segona fase; la de construcció.\nLes obres del Badia i Margarit, a bon ritme\nPel que fa les obres del nou IES Badia i Margarit segueixen a bon ritme. La tinenta d’alcalde d’ensenyament i joventut, Marisa Vila, comenta que l’inici de l’activitat al nou institut es farà de cara el curs 2019 – 2020. Vila puntualitza que visualment les obres es veuen molt avançades, però cal tenir en compte que una vegada s’entregui l’edifici caldrà abordar la fase del mobiliari i de dotar les aules de tots els recursos necessaris pel funcionament del dia a dia.


Lordi i Mike Farris, caps de cartell de la sisena edició del Calella Rockfest | Ràdio Calella Televisió\nEl festival de música rock de la ciutat arriba aquest divendres i dissabte amb dos artistes premiats internacionalment encapçalant el cartell. Lordi va guanyar el festival d’Eurovisió l’any 2006 i Mike Farris el Grammy a Millor intèrpret de soul.\nHo ha explicat Jordi Puig, representant de Rock on the rocks, l’entitat organitzadora del festival.\nAquest any, tenim la sort de comptar amb una banda finlandesa el divendres, que són els caps de cartell que són els Lordi, que recomanem a la gent que vinguin perquè són molt divertits, l’any 2006 van guanyar el festival d’Eurovisió representant el seu país, a Finlàndia, amb un tema de hard rock / heavy metal que es diu «Hard rock hallelujah», l’espectacle visual és molt divertit. I dissabte tenim un músic americà, Mike Farris, que va guanyar el Grammy l’any 2014 a Millor intèrpret de soul.\nEl cartell el tanquen Nashville Pussy, Hellsingland Underground i Dry River el divendres i The Bell Rays, Electric Bous i Rocking Horse el dissabte.\nEn una entrevista a l’Info Vespre, Puig ha detallat les diverses modalitats d’entrades que es poden adquirir.\nEncara hi ha entrades per la venda online a través de la web del Calella Rockfest, que l’entrada de dia són 30 euros, però si voleu l’abonament pels dos dies són 50. I si veniu el divendres o el dissabte presencialment a la taquilla, l’entrada de dia són 35 i l’abonament seria de 60.\nEl festival arriba enguany a la sisena edició. Puig ha explicat que cada vegada costa més porta grups de primer nivell, però ha destacat la seva voluntat de continuar organitzant l’esdeveniment.\nCada vegada costa més, perquè quan parles de festival, els grups ja t’estan esperant i ja representa que els catxets són una mica més alts. I estem parlant d’una música que no és multitudinària, sinó que està una mica acotada i les afluències tampoc són múltiples. És complicat compaginar el tema econòmic amb el tema qualitatiu, però nosaltres estem aquí per intentar-ho fer el màxim d’edicions possibles.\nEl Calella Rockfest obrirà portes aquest divendres 12 d’octubre a les 19h del vespre a la Fàbrica Llobet-Guri. Continuarà dissabte a partir també de les 19h.\nA continuació podeu recuperar l’entrevista íntegra a Jordi Puig, representant de Rock on the rocks.\nSegüent Passos inundats i avinguda important d’aigua a la Riera Capaspre per la tempesta\nAnterior El president de l’Associació de Veïns de Codina mostra el seu descontentament amb el govern municipal


Aturem les retallades a la UAB – CGTCatalunya\nInici > General > Notícies > Aturem les retallades a la UAB\nAquest dimarts 18 d'octubre la Comissió d’economia vol aprovar les línies generals pressupost de la UAB pel 2012 i el dimecres el Consell de Govern presumiblement les ratificarà. Les directrius que s’aprovaran són una autèntica imposició a la UAB per part de la Generalitat i comporten retallades en llocs de treball, condicions laborals i en l’oferta docent. Ara més que mai cal mobilitzar-nos per aturar la seva aplicació, que hipoteca greument el futur de la UAB. Per això, des de CGT-UAB recolzem les següents convocatòries:\n- Dimarts 18 d’octubre, a partir de les 9 h. concentració de PAS i PDI davant del Rectorat, durant la reunió de la Comissió d’economia.\n- Dimecres 19 d’octubre, a partir de les 8:45 h. concentració de PAS i PDI davant del Rectorat, durant la reunió del Consell de Govern.\n- Dimecres 19 d’octubre, a les 14 h. assemblea inter-campus a la Pça. Cívica. Convoca la PUP (http://cgtuab.wordpress.com/2011/10/17/enterrament-de-la-universitat-publica-convoca-pup/)\nA sota us adjuntem un comunicat al respecte.\nCONTRA ELS ACOMIADAMENTS DEL PLA MAS-COLELL A LA UAB\nLa Secció Sindical de CGT-UAB ha decidit no seguir participant en la Mesa de Negociació que ha organitzat l'Equip de Govern de la UAB tan sols per complir els requisits legals i aparentar una “negociació”.\nActualment s'estan duent a terme negociacions a l'ombra entre l'Equip de Govern i els anomenats “sindicats majoritaris” per facilitar el tràmit i aprovació de les mesures de retallada al personal de la UAB, que representaran el 76% de l'ajust per al Pressupost 2012 de la UAB, i que comportaran un important nombre d'acomiadaments de professorat, així com una notable reducció de la capacitat docent i investigadora de la plantilla de la UAB.\nHem d'assenyalar que en cap moment l'Equip de Govern ha atès les exigències de buscar fonts d'ingressos noves, com ha vingut reclamant CGT des de fa temps (cànon sobre l'esfera de negoci i l'àmbit privat d'activitats UAB, rendibilització de patrimoni, etc), que haurien fet viable que no es toqués el pressupost per a professorat. L'Equip de Govern de la UAB actua, així, com a corretja de transmissió del PLA MAS-COLELL de desmuntar el sistema públic universitari, per afavorir la mercantilització de les Universitats Públiques Catalanes, i per promoure els negocis privats en l'àmbit de l'ensenyament superior.\nEn aquestes condicions, ens adrecem a:\n1) la Comunitat Universitària de la UAB perquè prengui consciència que s'estan atacant els fonaments de la Universitat Pública a Catalunya, i que si no actuem amb rapidesa i amb contundència, el PLA MAS-COLELL es portarà a la pràctica, executat amb la complicitat de l'Equip de Govern de la UAB.\n2) a aquells sectors de professorat precari, amb contractes temporals, o ocupant places que no són de plantilla, que seran els que sofriran els acomiadaments pròximament, i que potser no són conscients d'aquesta contingència, donada l'opacitat de les finalitats que persegueix l'elaboració del Pressupost 2012 de la UAB. Des de la Secció Sindical de CGT-UAB estem elaborant la llista d'afectats i afectades pels acomiadaments planejats per l'Equip de Govern de la UAB, i us volíem demanar que us poseu en contacte, a través del nostre correu cgt.ensenyament(arroba)uab.cat. En els vostres missatges podeu exposar la vostra situació i proporcionar les vostres dades per incorporar-vos a la llista d'afectades/ats per les polítiques del PLA MAS-COLELL en la UAB.\n3) a les altres Seccions Sindicals de la UAB, perquè deixin clara la seva postura, quant a l'actitud que adoptaran enfront el Pressupost 2012, les mesures de retallada de plantilla de l'Equip de Govern UAB i l'aplicació del PLA MAS-COLELL a la nostra universitat, de manera que el seu silenci o la seva ambigüitat no deixin entreveure la seva complicitat amb tot això.


L’Institut Valencià de Finances reestructura la seua cartera de productes financers i crea noves línies bonificades per a autònoms i microempreses - IVF - Inici - Generalitat Valenciana\nL’Institut Valencià de Finances reestructura la seua cartera de productes financers i crea noves línies bonificades per a autònoms i microempreses\nL'Institut Valencià de Finances reestructura la seua cartera de productes financers i crea noves línies bonificades per a autònoms i microempreses\nEls afectats pel temporal DANA disposen d'una línia específica al zero per cent d'interés per a poder reiniciar en el mínim de temps possible la seua activitat empresarial\nJuntament amb la línia DANA i la línia per a autònoms i microempreses, la cartera de préstecs bonificats de l'IVF es completa amb una línia de finançament per a pimes i una altra per a grans empreses\nAquests nous productes financers compten amb una subvenció de sis milions d'euros, la qual cosa permet a l'IVF bonificar els interessos d'aquestes operacions\nValència (27.11.19). El ‘Diari Oficial de la Generalitat Valenciana' ha publicat les noves línies de finançament que ha posat en marxa l'Institut Valencià de Finances (IVF) i amb les quals aquest organisme reestructura la seua cartera creditícia per a donar cobertura a les necessitats d'inversió i de liquiditat detectades en el teixit empresarial de la Comunitat Valenciana.\nMitjançant la nova cartera de productes de l'Institut Valencià de Finances s'ofereix finançament bonificat a autònoms, microempreses, pimes i grans empreses valencianes. En concret, es tracta de quatre nous productes financers en què el beneficiari pot bonificar-se els interessos gràcies a una línia de subvenció de la Conselleria d'Hisenda i Model Econòmic per valor de sis milions d'euros.\nLínia bonificada IVF afectats per la DANA\nEntre les principals novetats destaca la nova línia de finançament bonificat dissenyada específicament per als afectats pel temporal de pluges, fenòmens costaners i vents que va tindre lloc a la Comunitat Valenciana entre l'11 i el 14 de setembre de 2019, conegut com a DANA.\nAquesta línia, dirigida a autònoms i petites i mitjanes empreses directament afectats per la DANA, permet als beneficiaris d'aquests crèdits finançar-se a interés zero per a poder recuperar en el mínim de temps possible la seua activitat empresarial. A més, també preveu el refinançament de les quotes corresponents a contractes d'arrendament i préstecs a llarg termini contrets abans de la publicació de la convocatòria d'aquest nou producte financer.\nEls préstecs concedits per mitjà d'aquesta línia de finançament, que hauran de tindre l'aval d'Afí-SGR o d'una altra entitat bancària, podran arribar a ser de 400.000 euros i permeten bonificar-se un percentatge dels interessos. A més, disposen d'un tram no reemborsable que es determinarà en funció del termini de l'operació i que pot oscil·lar entre el 3 %, per a operacions a tres anys, i el 4 %, per a operacions a cinc anys.\nCal tindre en compte que, a més de disposar d'una línia específica, aquells autònoms, microempreses, pimes i grans empreses que tinguen la seua seu social, establiment o sucursal de producció o de desenvolupament d'activitat en algun dels municipis afectats per aquest temporal, poden acollir-se a qualsevol de les noves línies de finançament bonificat que ofereix l'IVF.\nFinançament bonificat per a autònoms i microempreses\nA més, una altra de les novetats de la nova cartera de productes financers que ofereix l'IVF és la creació d'una línia específica per a autònoms o microempreses valencians que necessiten un impuls financer per a desenvolupar la seua activitat. Així, en col·laboració amb Afí-SGR Comunitat Valenciana, l'IVF ofereix a aquest sector préstecs d'entre 25.000 i 400.000 euros, a un termini de fins a deu anys i amb una carència de pagament sobre el principal de fins a dos anys (la carència pot ser de fins a quatre anys per a operacions amb microempreses i autònoms que operen en el sector de la producció primària de productes agrícoles).\nEl tipus d'interés aplicat a aquestes operacions és d'euríbor més un diferencial de l'1 % (del 0,75 % en el cas dels sol·licitants d'algun dels municipis afectats per la DANA) i, a més, aquesta línia disposa d'un tram no reemborsable que varia en funció dels anys de l'operació i que pot arribar a ser de fins al 7 % en operacions a deu anys.\nD'altra banda, la nova línia IVF bonificada Inversió Pime permetrà que petites i mitjanes empreses de la Comunitat Valenciana accedisquen a préstecs de fins a cinc milions d'euros (sense que es puga superar el 80 % de l'import de les despeses finançables). En aquest cas, el tipus d'interés podrà oscil·lar entre el 0 % i l'1 %.\nEn aquest cas, el tram no reemborsable oscil·larà entre el 3 % per a operacions a tres anys i el 7 % per a operacions a deu anys. S'hi aplica igualment una bonificació addicional per a pimes afectades per la DANA, bonificació que podrà aplicar-se sobre el tipus d'interés o sobre el tram no reemborsable, segons la qualificació creditícia de l'empresa.\nFinalment, les grans empreses podran accedir, per mitjà de l'IVF, a préstecs de fins a cinc milions d'euros (sense que es puga superar el 80 % de l'import de les despeses finançables) a un tipus d'interés que oscil·larà entre euríbor més un marge del zero per cent i euríbor més un marge de l'u per cent. Per a empreses afectades per la DANA s'hi aplicarà un descompte addicional. En aquest cas, el tram no reemborsable serà equivalent al 2,5 % del valor nominal.


Barcelona, entre les tres zones amb més velocitat de contagi de Catalunya\nTot i la davallada general de les dades epidemiològiques, Salut alerta que la taxa de transmissió encara preocupa a algunes regions\nPersonens caminant a Barcelona, en imatge arxiu / David Zorrakino (Europa Press)\nDavid Cobo 25/01/2021 2:13 pm\nEls contagis de coronavirus segueixen baixant a Catalunya després d’unes setmanes d’increment continuat al país, però encara hi ha zones on el ritme de transmissió del virus és especialment preocupant. En aquest sentit, el director de la Unitat de Seguiment de la Covid-19 a Catalunya, Jacobo Mendioroz, ha destacat que Barcelona és una de les tres zones “que no acaben de posar-se per sota de l’1”, en referència a la taxa que registra la velocitat de reproducció de la malaltia. Segons les dades del departament de Salut, de fet, la capital catalana se situa just amb una taxa d’1 pel que fa a la transmissió del virus. La resta de regions del país, tret de la zona del Pirineu i de les Terres de l’Ebre, se situen al voltant del 0,90 en la majoria de casos.\nAquesta dada sempre s’ha reivindicat com un factor important perquè marca, mitjançant una aproximació matemàtica, el nombre de persones que contagia un infectat. Segons els experts, doncs, només es pot contemplar la reducció d’un episodi greu de coronavirus quan la taxa baixa d’1, ja que significa que ja no hi ha un nou contagiat per cada persona infectada. En els pitjors moments de la pandèmia, es va arribar a tenir una velocitat de tranmissió de 3.\nAra, les dades epidemiològiques estan millorant al país, tot i que es demana un esforç especial als ciutadans d’algunes zones que encara pateixen un ritme de contagi per damunt de la mitjana. De fet, la taxa de velocitat de transmissió al conjunt de Catalunya és de 0,93 –set centèssimes per sota de la xifra a Barcelona. Les dades barcelonines, però, també van a la baixa, ja que les dues primeres setmanes del gener la taxa de transmissió del virus ballava entre 1,3 i 1,4. “S’ha de reconéixer l’esforçs de les persones que estan fent bondat i estan reduint les interaccions”, ha comentat Mendioroz.\nUn tema a part és la situació dels hospitals, que la mateixa consellera de Salut, Alba Vergés, ha reconegut que estan en una situació de tensió el mateix dia que els responsables d’aquests centres donaven l’enèsim toc d’atenció. “La situació és realment inestable des d’hospitals i atenció primària”, ha advertit inicialment el cap del servei de Medicina Preventiva i Epidemiologia de l’Hospital Clínic, Antoni Trilla. De fet, pel que fa al centre on treballa, Trilla ha apuntat que estan “en una situació molt propera a la saturació del servei de cures intensives”.


El Banc Santander augmenta un 174% la seva inversió en empreses d'armes nuclears\nGràcies a un estudi realitzat per l’organització Centre Delàs d’Estudis per la Pau i la Campanya Banca Armada podem conèixer que l’entitat bancària es troba dins dels 10 bancs europeus que més financen les armes nuclears. Entre 2019 i 2021, l’entitat presidida per Patrícia Botín, ha finançat vuit empreses que fabriquen aquest tipus d’armament amb un total de 5.344 milions d’euros.\nL’estudi a més assenyala que aquestes xifres demostren que es va incrementar aquesta inversió en empreses d’armes nuclears en un 174% respecte al període anterior.\nEntre les empreses que compten amb finançament del Banc Santander es troben Airbus, Boeing, Honeyell Internatiownal, Thales, Fluor, Safran, Leonardo i Raytheon Technologies. Participants de la Campanya Banca Armada, assenyalen que diverses d’aquestes empreses com Boeing, Raytheon Technologies o Honeywell Internacional actualment fabriquen components clau per als míssils nuclears intercontinentals Minuteman III. El Banc espanyol ha finançat amb més de 2.800 milions d’euros a aquestes tres entitats.\nEl Banc Santander ha destinat a més altres 2.300 milions d’euros a empreses com Airbus, Safran i Thales les quals fabriquen míssils nuclears balístics M51 utilitzats en els submarins francesos.\nA través d’aquesta campanya també es pretén denunciar com l’entitat bancària del Santander, utilitza la guerra d’Ucraïna per a rentar la seva imatge amb diverses campanyes d’“ajuda” a Ucraïna. Un exercici d’hipocresia tenint en compte els negocis que l’entitat ha trobat en aquesta guerra com assenyalen les dades aportades per aquesta Campanya.\nEl Banc Santander no deixa passar una oportunitat de negoci com aquesta. L’escalada bel·licista que estem vivint a nivell mundial i europeu obre negocis per a la indústria de guerra, quelcom que aprofiten els capitalistes. La deriva militarista que s’està vivint en Estats com l’espanyol reafirma les tendències guerreristes dels Estats imperialistes, quelcom que mentre enriqueix a uns pocs, només pot portar noves catàstrofes per als pobles del món sencer.


El millor pastís de Pandoro ( o Panettone) - Eloi Rovira\nPublicat a 4 de març de 2015 per Eloi Rovira\nAmics i amigues, aquesta recepta no us deixarà indiferent, us ho ben asseguro! Ara per ara, no conec cap altre pastís més bo i més fàcil de fer, de veritat que no us deixarà indiferent.\nJa l’he fet en diverses ocasions, i encara ara no he trobat ningú que no li hagi encantar i que no hagi repetit.\nLa preparació és molt similar a la de un pudding, però el seu sabor és molt més bo i sorprenent. La recepta original és, com no podia ser d’una altra manera, d’en Jamie Oliver. Si busqueu bé, podreu trobar el vídeo de la recepta.\nPer començar cal que talleu verticalment les puntes del pandoro d’un centímetre aproximadament i la base també. prepareu el motllo amb una mica de mantega i sucre perquè no s’enganxi massa. és molt recomanable fer servir un motllo d’aquells que la base surt per sobre. Un cop fet, poseu la base rodona i tallada al centre del motllo, i amb les puntes tallades acabeu d’omplir el motllo. La idea és que agafi forma de recipient, com si fos una quiche però més gruixut. Assegureu-vos que no queden forats a la base. Reserveu la resta del pandoro per després.\nAra poseu la nata, la llet, la mantega i la vainilla (oberta per la meitat i rascant les llavors) ena cassoleta al foc mig. Feu-ho bullir i reserveu.\nM’entre comença a bullir la cassola, poseu els ous sencers en un bol. Afegiu el sucre i bateu-ho bé. Un cop haig bullit la cassola, heu d’anar vessant el líquid als ous molt a poc a poc i sense deixar de remenar perquè no es cremin els rovells i facin grumolls.\nUn cop tingueu la natilla preparada (llet/nata/sucre/ous/etc) empapeu una mica la base de pandoro. Després trenqueu el pandoro que hem reservat abans en trossos i poseu-lo a la natilla. Ha de quedar com una magdalena molt sucada. Agafeu la meitat de la mescla i poseu-la al motllo. Després trenqueu el xocolata en trossets i repartiu la meitat per la mescla. Ara poseu unes cullerades de melmelada repartida per la mescla.\nUn cop feta aquesta primera part, cobrir-ho tot amb la mescla que queda al bol i repetim el procediment del xocolata i la melmelada. Després espolseu una mica de sucre ros per sobre.\nAra només cal que poseu el motllo al forn uns 25 minuts a 180 graus.\nDeixeu-ho refredar 5 minuts i desemmotlleu la base. Es pot menjar tebi (la millor opció) o fred.\nMotllo amb mantega i sucre\nLlet, nata, mantega i vanilla\nBase de pandoro\nOus amb sucre\nPrimera capa del farcit\nPastís al forn\nJa em direu què tal, però us prometo que és molt fàcil de fer i està molt bo!\nUn pandoro o panettone de 750gr\n100 gr sucre ros\n60 gr de xocolata del 7'0%\nmelmelada de taronja amarga (al gust)\n300 mil de nata liquida per postres\nEtiquetes : cake cook cuin deserts food pandoro panettone postres


Finalitza una nova edició de la Festa del Contribuent – Vilomara Info\nDurant aquest cap de setmana s’ha celebrat al Pont de Vilomara una nova edició de la Festa del Contribuent. L’activitat va començar divendres amb el concert de “El Club de las Muñecas” i de “Cadena de Favores” al Centre Cívic i amb el ball de Dj. Delay al Casal.\nDissabte hi va haver el torneig de petanca al matí. Al migdia hi va haver la 5a Trobada de Penyes al Poliesportiu, amb un concurs de paelles que van acabar guanyant les “Chochos Pochos” després de fer un desempat amb “La Peña del Local”. Ja a la tarda, es va poder gaudir de l’orquestra Costa Brava primer amb la ballada de sardanes a la Plaça Major i tot seguit amb el concert al Centre Cívic. Un cop finalitzat el concert, va iniciar la cercavila amb les pubilles dames i hereus pels carrers del poble fins al Centre Cívic, on Elisabet Peinado, Mario Escribano i Iris Gómez van ser escollits com a Dama, Hereu i Pubilla del Pont de Vilomara. Durant l’acte, es va poder gaudir de l’actuació de l’esbart Dansaire Vilomarenc. El dia va acabar amb el ball del Contribuent a càrrec de l’orquestra Costa Brava.\nDiumenge al matí els més valents van poder participar un any més al Encierro Pamplonica corrent al davant dels toros pels carrers del poble. A la tarda, hi va haver la cercavila de l’arribada del recaptador amb l’animació de la “Batucada Shango” fins al Centre Cívic, on es va fer el sorteig del contribuent per veure quins veïns quedarien exempts aquest any de taxes i del pernil entre les penyes participants en la trobada. En aquesta ocasió, el pernil va ser per al Grup d’Infància i Joventut, ja que no hi havia present a l’acte cap membre de “La Peña del Local” a l’acte.\nLa Festa va finalitzar dilluns, amb la visita de les Nòmades pels carrers del Pont de Vilomara acompanyats dels infants del poble, i tot seguit, es va fer la projecció de la pel·lícula Hotel Transsilvània 3 al Casal. L’acte que va servir com a cloenda per a la festa va ser el Berenar Ball per a jubilats al Centre Cívic.\nPerdut un home de 83 anys al Pont de Vilomara


Els racons més romàntics d'Europa • La Roca Village\nRecordem Audrey Hepburn i Gregory Peck passejant en Vespa per Roma, o Mathieu Kassovitz hipnotitzat pels ulls foscos d'Audrey Tautou a la Gare du Nord... Europa és el continent romàntic per excel·lència. El primer destí romàntic que et proposem, no necessita presentació: tots coneixem la màgia de Barcelona. Et recomanem que t'agafis el dia lliure per poder gaudir de veritat d'aquesta ciutat: seu a fer una copa en una terrassa, passeja pel Barri Gòtic i gaudeix d'un bon dinar amb un bon vi.\nARQUITECTURA, JARDINS I MOLT MÉS\nAprofita per visitar les obres de Gaudí per dins, si encara no has fet, i per gaudir de la brisa marina mentre passeges per la Barceloneta. La capital catalana encara té molts secrets amagats i sortir a descobrir-los pot ser tota una aventura. Si t'agrada l'art, ves al Parc de Montjuïc i aprofita per fer una visita als museus. Els Jardins de Laribal també són una meravella i sempre val la pena tornar-hi.\nPel que fa als restaurants, Barcelona ofereix una de les millors ofertes gastronòmiques d'Europa, amb establiments per a tots els gustos i butxaques. Et proposem per exemple el restaurant Alkimia, al Raval, on el disseny interior modern i innovador es fusiona amb una interessant carta de cuina catalana. I sobretot no marxis sense provar el bacallà!\nSi t'has de quedar a dormir, l'oferta d'hotels a Barcelona és inacabable. Així doncs, tens l'excusa perfecta per gaudir d'una nit relaxada després d'una jornada atrafegada. L'Hotel Omm , al carrer Rosselló, és un oasi al mig de la ciutat, situat estratègicament per gaudir del Passeig de Gràcia i de la Rambla Catalunya.\nL'ENCANT DE BAVIERA\nLa capital de Baviera, Munic, té fama de ser la ciutat més bonica d'Alemanya, amb les muntanyes de fons, la seva interessant arquitectura i el seu ambient pintoresc. Si l'enrenou de Berlín et supera, potser Munic és l'antídot que estaves buscant.\nA la impressionant plaça de Marienplatz, al centre de la ciutat, hi trobaràs nombroses galeries d'art i la tradicional taverna bavaresa Zum Dürnbräu, on podràs gaudir d'excel·lents especialitats com ara les salsitxes de Nürnberg amb "dumplings" i xucrut, famoses a la ciutat.\nSi vols una habitació amb vistes, el Grand Hotel Bayerischer Hof és el lloc que et convé: des del Blue Spa Terrace, el bar de la seva terrassa, podràs gaudir d'una magnífica panoràmica de la ciutat. I per acabar, res més agradable que una jornada de compres a Ingolstadt Village, als afores de la ciutat.\nParís no s'ha guanyat la fama de ciutat romàntica per casualitat. El romanticisme es respira en la llengua, en la cultura, i en les vistes de postal a cada racó... És una ciutat que enganxa! Audrey Hepburn va dir una vegada que "París sempre ve de gust", i tenia raó.\nPerò abans de pujar a l'avió, val la pena planificar-se una mica. La majoria d'atraccions, fins i tot la Torre Eiffel i el Louvre, poden reservar-se amb antelació per internet, i així t'estalviaràs cues. Si ja coneixes una mica la ciutat i et ve de gust sortir als afores, et recomanem una jornada de compres a La Vallée Village, a l'est de la ciutat. En acabar et sentiràs (i et vestiràs) com una autèntica parisenca...\nL' hotel Sofitel Paris Le Faubourg ofereix allotjament amb totes les comoditats i està situat prop dels Camps Elisis, del riu Sena i de moltes altres atraccions de la ciutat. Bon voyage!\nEL MAGNETISME DE LONDRES\nDeixa el London Eye per als principiants i gaudeix de les vistes de la ciutat des del Vista Bar, on tindràs una magnífica panoràmica de Trafalgar Square i les zones properes. Com que no s'ha de pagar entrada, tindràs més pressupost per a còctels!\nAnar de compres a Londres és gairebé inevitable. T'aconsellem que deixis una mica de lloc a la maleta per a aquelles coses tan temptadores que no has pogut resistir. Et recomanem també que facis una visita a Bicester Village, no gaire lluny de Londres, on trobaràs totes les marques més buscades en un sol lloc. Tampoc no t'has de perdre els mercats de la capital britànica, com el de flors a Columbia Road, que és una autèntica meravella.\nA la nit, després de tant explorar,l'hotel Como Metropolitan és un bona opció per a un bon descans. Aquest establiment és perfecte per desconnectar i a més està situat prop de la zona de South Kensington, amb tots els seus museus, i de Mayfair, amb els seus exclusius restaurants. Ens hem convençut.


Els productors de poma poden perdre uns 26 MEUR si abans d'estiu no s'incrementa el preu de venda • Ràdio Capital de l'Empordà\nEls productors de poma poden perdre uns 26 MEUR si abans d’estiu no s’incrementa el preu de venda\nEn els primers mesos del 2022 els preus d'aquesta fruita han caigut un 3,5%\nEls productors catalans de poma poden perdre uns 26 milions d’euros si abans d’estiu no augmenta el preu de venda en almenys 15 cèntims el quilo. Així ho assegura la Federació Espanyola d’Associacions de Productors Exportadors de Fruites, Hortalisses, Flores i Plantes Vives (Fepex), davant la impossibilitat de fer front a la pujada de costos d’aquest producte i del descens del preu del 3,5% els primers mesos de l’any. A l’Estat, les pèrdues poden superar els 52 milions d’euros. Catalunya, com a principal productora de poma perdria la meitat dels danys econòmics estimats, però també es veurien molt afectats l’Aragó i Castella i Lleó, segons aquesta entitat de la qual forma part l’Associació Empresarial de la Fruita de Catalunya (Afrucat).\nEn aquest últim any, els costos en la producció de la poma s’han disparat un 40% a causa de la pujada de la mà d’obra i, sobretot, a causa de l’increment del preu de l’energia que ha repercutit en el procés de manipulació, compra d’embalatges, conservació i transport, disparant els costos tant al camp com a les centrals hortofructícoles, assenyalen des de Fepex.\nD’altra banda, i a partir de les dades corresponents als primers mesos del 2022, s’ha detectat un descens en el preu de venda de la poma estatal del 3,5% respecte a l’any passat, segons Infolineal, sistema d’informació sobre preus de fruita en els punts de venda de l’Estat que porta a terme Afrucat.\n“Ens trobem en una situació alarmant en què els preus de la poma en el punt de venda, no només no s’han incrementat en relació amb la pujada dels costos, sinó que sofreixen una reculada en el lineal posant en perill la viabilitat de les explotacions”, remarca Joan Serentill, president del Comitè de Fruita de Llavor de Fepex.\nAixí, explica que encara hi ha més de 26 milions de quilos de poma en els magatzems estatals que es posaran a la venda en els pròxims mesos i defensa que la producció necessita repercutir aquest increment de costos en el preu de venda per poder “almenys deixar els comptes a zero i no posar en risc milers de llocs de treball”.\nArticle anteriorManu Guix ens presenta els seus “Moments”\nArticle següentJoan Masdéu publica el disc “Els dies que vindran”


Benach nega l'existència d'un "pacte secret" entre ERC i la Plataforma pro Seleccions Catalanes\nEl vicesecretari general d'ERC, Ernest Benach, ha afirmat que no hi ha "cap pacte secret" entre la formació republicana i la Plataforma pro Seleccions Catalanes. Benach ha respost d'aquesta manera les acusacions del secretari general adjunt de CiU, Pere Macias, qui va assegurar que Carod-Rovira i el president de l'entitat, Jaume Llauradó, havien firmat un doble acord no fet públic que comprometia ERC a vetllar perquè en els pressupostos de la Generalitat es destinés una partida a la Plataforma.\nA més, segons Macias, "es posava una catifa" perquè Llauradó fos el responsable d'Esports de la Generalitat, si els republicans podien incidir en el nomenament d'aquest càrrec. Benach, que ha puntualitzat que entre ERC i la Plataforma pro Seleccions Catalanes "no hi ha cap pacte secret, sinó uns compromisos que tenen com a únic objectiu garantir la projecció internacional del nostre esport", ha recordat que CiU "va estafar" la voluntat dels signants del text legislatiu promogut per la Plataforma. En aquest sentit, Benach ha reiterat l'argument del secretari general, Josep-Lluís Carod-Rovira, dient que CiU, abans que el text s'aprovés al Parlament, va presentar un altre projecte de llei per "rebaixar substancialment" allò que avalaven més de mig milió de ciutadans i ciutadanes. En relació amb la promoció de Llauradó al capdavant de la futura Secretaria General de l'Esport, el líder dels republicans ha negat que hi hagi "cap intenció" de fer-ho. I ha dit que "no té el perfil" que es busca dins el nou organigrama que ERC proposa, en què s'inclouria una direcció general que "s'encarregaria específicament de la internacionalització de l'esport català". Juntament amb la reestructuració de l'actual Secretaria General de l'Esport, el dirigent d'ERC ha reiterat que "lògicament hi ha d'haver una partida específica, de debò, per a la internacionalització de l'esport català, i no com ara, amb una Fundació Catalana de l'Esport no en té cap". Aquest fet, per ERC, il·lustra la "manca d'interès real" de CiU per fer possible unes seleccions catalanes reconegudes internacionalment. El vicesecretari general d'ERC ha reclamat a CiU "que posi fi a la demagògia amb què fins ara ha atacat l'acord Plataforma-ERC, i ha denunciat que "l'única estafa de tot aquest procés la va fer CiU quan el seu govern va presentar un projecte de llei aigualit, al marge del text promogut per la Plataforma". L'únic objectiu d'aquesta operació, ha continuat Benach, va ser aconseguir "que la llei fos una rebaixa substancial del text que havíem avalat més de mig milió de persones amb la nostra signatura".


El bar La Defensa Agrària és una ‘gran família’ | Diari de Tarragona\nPunt de trobada (VI). El local de la Selva del Camp té anys d’història i en l’actualitat és conegut per la seva cuina casolana, la sípia amb maionesa és un plat d’allò més popular\n18 de Septiembre de 2020 - 20:30 hs\nLa terrassa del bar La Defensa Agrària. FOTO: A. Mariné\nSeguim fent ruta pels municipis del Baix Camp amb la sèrie de reportatges ‘Punt de trobada’. Sempre comencem la visita a partir d’una localització en concret: la d’un bar, cafeteria o casal. Sovint aquestes localitzacions esdevenen llocs on els vilatans van a passar una estona tot fent un cafè o allà on visitants forans s’aturen a esmorzar, amb l’objectiu de seguir descobrint les singularitats del poble. Aquesta setmana, hem triat la Selva del Camp.\nEl poble és un emplaçament geogràficament ben situat, és a prop de localitzacions com ara Tarragona, Reus, Salou, La Pineda i Cambrils, però també de Valls i Prades. La vila compta amb un recinte emmurallat i s’hi poden consultar històries molt antigues. I és que la Selva del Camp aplega diversos elements patrimonials a destacar. L’itinerari Espais de Patrimoni i Memòria de la Selva és un exemple, i el Castell del Paborde, que va ser construït entre finals del segle XII i principis del XIII. Aquest darrer lloc va esdevenir habitatge provisional dels pabordes, administradors encarregats de gestionar els tributs recaptats del veïnat que, a més, representaven el poder feudal al poble.\nAltres edificis claus a la Selva corroboren el seu pes associatiu i n’és un cas digne d’esment l’edifici de La Defensa Agrària, protegit com a Bé Cultural d’Interès Local. La seva construcció es remunta als inicis del segle XX, entre el 1926 i el 1927. La seva presència marca el pes de l’àmbit agrari que té el poble. Aquí és, doncs, on ens aturem, al bar La Defensa Agrària. Allà l’Albert Llaberia ha treballat deu anys com a llogater, darrere el taulell. «Aquí vénen veïns de tota la vida, som una gran família. Ens coneixem gairebé tots. La veritat és que, tot i la pandèmia, ens combinem bé. La cuina està molt ben aprofitada i estem sobrevivint amb totes les garanties de seguretat. Vam ser dels últims bars en obrir, volíem tenir-ho tot controlat», explica.\nCuinen plats i pinxos de tota mena, fan ‘callos’, truites de patates «d’allò més saboroses», pizzes i entrepans. «Els plats que més triomfen, però, són la sípia amb maionesa, els pops i, darrerament, les patates braves fan furor. Ens esforcem per fer elaboracions casolanes sempre que podem», afegeix. Han volgut potenciar la qualitat a l’hora d’elaborar els cafès i l’equip treballador s’ha format en l’àmbit. També aposten pel reciclatge i miren de no generar plàstics, empren tot de plats i coberts biodegradables, entre altres gestos. «Per l’assumpte de la Covid-19, tampoc cuinem àpats per compartir, els fem individuals», completa Llaberia.\nLa Selva del Camp compta, doncs, amb diversos racons emblemàtics i hem volgut saber quins són els escollits per l’alcalde Josep Masdeu. Ens esmenta el Castell (a la plaça de les Pletes), perquè «aglutina bona part de la història del poble i, actualment, bona part de l’activitat cultural». Li precedeix el camí del Rec i ho justifica «per la seva bellesa, història i pel que representa en la vida del poble» i finalitza el seu llistat de recomanacions amb l’ermita de Sant Pere, «per les vistes que ofereix de tot el Camp de Tarragona», conclou.


Busquets anuncia l'inici del decreixement de places turístiques a Mallorca amb la donada de baixa de 5.439 places\nPublicado 20/5/2019 13:22:50CET\nLa vicepresidenta del Govern i consellera d'Innovació, Investigació i Turisme, Bel Busquets, ha informat aquest dilluns de l'inici del decreixement de places turístiques a Mallorca i ha anunciat que s'han donat de baixa un total de 5.439 places a l'Illa.\n"En concret, s'han donat de baixa 4.888 places de lloguer turístic, 143 d'agroturisme, 286 de turisme d'interior, deu d'hotels rurals i 112 d'hotels en general", ha explicat en roda de premsa, alhora que ha afegit que "les altres illes tenen transferides les competències d'ordenació turística, per la qual cosa aquestes decidiran pel que fa a aquest tema".\nEn aquesta línia, ha especificat que d'aquest total de places que s'han donat de baixa "de forma definitiva", 633 corresponen a Palma, i ha atribuït aquesta "fita històrica" a l'aprovació de la Llei 6/2017, de 31 de juliol, de modificació de la Llei 8/2012, de 19 de juliol, del turisme de Balears, relativa a la comercialització d'estades turístiques en habitatges.\nAixí mateix, ha subratllat que la Conselleria va establir "per primera vegada" un "sostre de places" amb una llei que "funciona" i permet "un decreixement constant que es continuarà produint" al llarg dels propers anys.\nBusquets ha previst que en aquest "horitzó llarg de decreixement" s'aniran donant de baixa "unes 120.000 places turístiques de diferent tipologia", de les 430.000 que hi ha actualment entre places oficials i la borsa.\n"Hi ha gent que voluntàriament s'ha donat de baixa quan ha vist que no complia la llei, però la gran part de les baixes s'han produït perquè els nostres inspectors han detectat errors", ha conclòs.


Per qué la mortalitat per coronavirus a Espanya és de les més grans del món – Pensament crític\nEstás leyendo: Per qué la mortalitat per coronavirus a Espanya és de les més grans del món\nCatedràtic de Ciències Polítiques i Polítiques Públiques, Universitat Pompeu Fabra, Professor de Política Social i Sanitària de l’Escola de Salut Pública de la Johns Hopkins University i Director del JHU-UPF Public Policy Center\nEstem sent testimonis de la propagació de la pandèmia a nivell mundial i un fet que crida l’atenció és que la taxa de mortalitat causada per aquesta malaltia varia molt fins i tot entre països amb un nivell de desenvolupament econòmic similar (és a dir, entre països considerats com països rics, com ho són els països de l’Europa Occidental i l’Amèrica del Nord). A què es deuen aquestes diferències?\nAbans de respondre aquesta pregunta, hem d’explicar què s’entén per taxa de mortalitat a causa del coronavirus, expressió molt emprada tant en el debat polític com als principals mitjans d’informació del món occidental. Una manera de definir-la és prenent el percentatge de tota la població que mor com a conseqüència de tenir la malaltia causada per aquest virus. Aquesta taxa es calcula posant el número de morts causades pel virus en el numerador, i el número de persones que viuen al país en el denominador. Per això, quan es calcula la taxa de mortalitat seguint aquesta fórmula, la composició demogràfica d’aquesta població té especial importància, ja que, com sabem que la gent gran és més vulnerable que la gent jove a posar-se malalts i morir a causa d’aquest virus, es conclou que les societats més envellides (és a dir, amb un percentatge més gran de gent gran entre la seva població) tindran taxes de mortalitat més altes que els països amb poblacions d’edats més joves. Per això s’ha fet servir sovint aquest argument per explicar l’elevada taxa de mortalitat causada pel virus a Espanya (i a Italià).\nAra bé, aquest argument perd pes quan veiem que Alemanya, que té una composició demogràfica similar a l’espanyola (són dues societats envellides) té una de les taxes de mortalitat per coronavirus més baixes del món (actualment hi ha 17 morts per cada milió d’habitants, per 265 en el cas espanyol, una de les xifres més elevades del món desenvolupat). Per això l’explicació demogràfica no és suficient o no és satisfactòria per explicar el que ens preguntàvem al principi de l’article.\nQuines altres causes podrien explicar la mortalitat tan alta a Espanya\nUna altra manera d’analitzar la mortalitat d’una malaltia és calcular el percentatge de persones contagiades pel virus que moren, el que es coneix com a "taxa de letalitat". En aquest càlcul, el numerador de la taxa segueix sent el número de decessos, però el denominador és el número de contagiats i no d’habitants. I el problema greu és que la gran majoria de països no disposen d’aquesta dada, el número real de contagiats. Les xifres que es fan servir són només estimacions, i varien segons el model estadístic emprat. La realitat és que no hi ha hagut cap país que hagi fet proves diagnòstiques a tota la població, tot i que Corea del Sud i Alemanya són els països que han aconseguit majors percentatges de cobertura en la detecció del virus. La Xina ho ha aconseguit per a algunes províncies. Tot i així, hi ha una enorme diferència pel que fa a les estimacions que es fan entre els països.\nAquesta dada, però, és molt important, ja que es pot assumir que, com més petit és el número de gent contagiada, menor hauria de ser la taxa de mortalitat. Aquest supòsit és el que sosté tota l’estratègia del confinament, enfocada a augmentar el distanciament social, i amb això, el risc de contagi. Aquesta mesura és necessària per contenir la pandèmia, però no és suficient, ja que és impossible tenir confinada tota la població. No totes les persones en una societat poden "permetre’s el luxe" de confinar-se. Molts han de continuar treballant en els serveis essencials per a la societat –que inclouen, entre molts d’altres, els serveis sanitaris i socials, les indústries de l’energia, el transport públic i de mercaderies, els treballadors agrícoles, i un llarg etcètera–. En realitat, si agafem la classificació de les activitats essencials decretades pel govern espanyol mitjançant l’Estat d’Alarma, gairebé el 35% de la població ocupada en una situació normal ho està en aquests sectors.\nPerò una altra raó per no limitar-se a confinar la població és que controlar l’expansió de la pandèmia i reduir-la no equival a fer-la desaparèixer. De fet, el perill de contagi continuarà, la qual cosa requerirà que les mesures preventives per evitar el contagi s’hagin de perllongar durant un llarg període, inclosa la utilització, per exemple, de mascaretes i guants per part no només de persones contagiades, sinó també de no contagiades. Per això és tan important que hi hagi serveis preventius, així com curatius, que permetin prevenir el contagi i curar la malaltia, una de les condicions més importants per resoldre el problema de les pandèmies.\nUn dels determinants més importants de la taxa de mortalitat: els serveis de prevenció i curació sanitaris i socials\nHi ha força informació sobre la importància de l’impacte dels serveis preventius i curatius per explicar la variabilitat en la taxa de mortalitat. L’existència de serveis i materials que puguin prevenir el contagi de la malaltia, com ara mascaretes, bates, guants i altres, així com de serveis i materials que puguin curar-la, com ara respiradors, número de professionals i llits hospitalaris disponibles a les unitats de cures intensives, juguen un paper clau per determinar la taxa de mortalitat de la Covid-19. I és en aquesta variable on sí que trobem grans diferències entre països, cosa que explica en gran part la mortalitat diferencial. El millor exemple són els tres països (Italià, Espanya i ara els EUA) que tenen taxes més grans de mortalitat a causa del virus en el món desenvolupat. Aquests països són els que han tingut una major propagació del contagi i els que tenen un menor desenvolupament dels serveis públics de sanitat i serveis socials, inclosa una major escassetat de material protector i material curatiu, per atendre millor la pandèmia. Són també aquests països els que tenen un major percentatge de professionals i treballadors de sanitat, serveis socials i serveis essencials contagiats pel virus. Les dades són contundents.\nEl cas espanyol n’és un clar exemple. En realitat, la despesa pública sanitària i social és de les més baixes de l’Europa occidental, molt per sota del que li correspondria pel seu nivell de desenvolupament econòmic, i això crea una pobresa de recursos que s’ha accentuat encara més amb les retallades aplicades pels successius governs espanyols durant l’època de la Gran Recessió. Segons dades de la Global Health Expenditure Database (de l’Organització Mundial de la Salut), entre el 2009 i el 2017 la despesa pública sanitària governamental com a percentatge del PIB va baixar a Espanya d’un 6,4% a un 5,9%, i a Itàlia d’un 7% a un 6,5%, mentre que als EUA –punt d’inspiració del model neoliberal– només va créixer d’un 4,2% a un 4,5%, amb una cobertura sanitària molt limitada, amb gairebé 30 milions de nord-americans sense protecció sanitària; d’altra banda, segons dades de l’OCDE, entre el 2008 i el 2016 Espanya va reduir els seus llits hospitalaris per cada 1.000 habitants de 3,2 a 2,97, Itàlia de 3,79 a 3,17 i els EUA de 3,13 a 2,77. Aquí, a Catalunya, les retallades de la despesa pública sanitària van ser de les més accentuades a Espanya i a la UE-15. Es van retallar 1.500 milions d’euros, i es val eliminar 1.100 llits hospitalaris, reduccions que han afectat sobretot les classes populars, tot això mentre es reduïen els impostos de successions i de patrimoni per a les classes de renda superior.\nEls condicionants polítics de la pandèmia: les polítiques d’austeritat de la despesa pública social\nI és aquí a on les polítiques públiques aplicades pels governs, que han creat aquestes situacions d’escassetat, es rebel·len com a molt importants per explicar la seva elevada mortalitat. L’evidència científica mostra que aquestes polítiques públiques han afeblit enormement la capacitat de resposta a la pandèmia, i han jugat un paper clau tant en la seva propagació com en la seva escassa contenció i en el seu deficient abordatge. No cal dir que també hi han intervingut d’altres factors. S’ha subratllat a Espanya, per exemple, la gran descentralització de la gestió i part del finançament sanitari a les CA, la qual cosa ha dificultat la resposta unitària enfront de la pandèmia, necessària per a l’adquisició a nivell internacional dels materials (com ara respiradors i mascaretes) que necessiten totes les CA. I més concretament, la descentralització en la compra, amb la competició entre les CA per a l’adquisició d’aquest material, fet que ha afeblit la resolució d’aquest dèficit. Als EUA, la descentralització de la compra d’aquests productes ha causat també un enorme problema, i ha forçat una competitivitat que ha beneficiat el productor a costa del comprador dels materials necessitats. Però aquesta descentralització (i manca de coordinació) ha estat més aviat un factor que ha contribuït més que no pas determinat els problemes d’escassetat de material, ja que el problema comú de totes les CA és l’escàs finançament dels sistemes sanitaris, agreujat encara més per les enormes retallades de despesa pública sanitària duta a terme pels governs anteriors al que lidera ara la resposta a la pandèmia. Voler responsabilitzar el govern de coalició actual de l’elevada mortalitat és injust i sectari en extrem, fins al punt de poder-se qualificar com a cinisme, quan no incoherència, ja que molts dels acusadors són polítics que pertanyen a les formacions conservadores i liberals responsables de les polítiques d’austeritat, amb les retallades de despesa pública sanitària més accentuades a la UE-15.\nLa major part de la investigació sobre la pandèmia s’ha basat, com era lògic, en la comprensió dels seus orígens i de la seva expansió, i ha donat gran rellevància als estudis epidemiològics, molt necessaris. Però aquests estudis també haurien d’incloure factors polítics, socials i culturals que són determinants per entendre la variabilitat en els nivells de mortalitat. I són aquests factors els que s’acostuma a ignorar en les anàlisis acadèmiques, tot i que ja comencen a tenir-los en compte. I una pregunta que s’estan fent milions d’espanyols és: com pot ser que un país tan ric com Espanya tingui una despesa pública social i sanitària tan baixa (una de les més baixes de la UE-15)?\nL’escassetat de recursos crea una dualitat en la sanitat espanyola (pública i privada) que explica, en part, aquesta escassetat de recursos públics\nSi ens fixem en les taxes de persones contagiades per Covid-19 per classe social, veiem que el factor "classe social" té una gran importància per conèixer la distribució d’aquesta pandèmia. Les classes més afectades són les classes populars, a on la taxa d’infecció és més alta, i la que existeix entre les classes mitjanes de renda mitjana-superior és menor, i entre les classes benestants és molt més baixa. Dos són els factors que expliquen aquesta situació. Un és que el confinament preventiu és més comú entre les dues últimes classes socials que entre les primeres. Amplis sectors de les classes treballadores (inclosos gran part dels treballadors dels sectors essencials, com ara sanitat, serveis socials, serveis de transport públic i privat, correus i sectors industrials de sectors clau) són treballadors amb treballs manuals que no es poden fer des de casa. Això dificulta, quan no impossibilita, el confinament.\nUn altre factor a tenir en compte són les característiques del veïnat i de l’habitatge, que acostuma a ser de dimensions més reduïdes entre les classes treballadores que entre les classes mitjanes i benestants. És per això que a tots els estudis sobre la propagació de la malaltia s’ha vist que està molt més estesa als barris de classe treballadora que als barris de classe mitjana, i són els barris benestants els que tenen un menor índex de contagi. Així, a Barcelona, per exemple, excepte en un districte (Ciutat Vella), la incidència de la malaltia (número d’infectats per Covid-19 per cada 100.000 habitants) és més gran en els districtes de classe treballadora com ara Nou Barris –235– i Sant Andreu –207– (que tenen un nivell de renda familiar disponible del 55% i el 75% de la renda mitjana de Barcelona) que als districtes de classe mitjana com ara l’Eixample –160– i Les Corts –124– (que tenen el 122% i 137%, respectivament, del nivell de renda mitjana de Barcelona), i molt menys que al districte benestant de Sarrià-Sant Gervasi –87– (amb un 182% del nivell de renda mitjana de Barcelona). Hi ha una relació inversament proporcional entre nivell de renda i incidència de la Covid-19. Com més gran és la primera, menor és la segona. Aquesta situació és extrapolable a d’altres ciutats espanyoles. Això justifica que els governs municipals progressistes, com el de Barcelona, donin prioritat als barris populars, que és on se centra i es manifesta amb major intensitat la pandèmia.\nAquesta situació es deu a l’enorme poder que té el 20% de la població amb un elevat nivell de renda sobre les institucions de l’Estat (ja sigui a nivell central o autonòmic), poder que ha arribat fins i tot a negar, en el seu discurs, l’existència de la "classe treballadora", un terme gairebé oblidat en el llenguatge polític i mediàtic del país, ja que se suposa que ha desaparegut o s’ha convertit en classe mitjana. Aquest enorme poder polític i mediàtic explica la dualitat de la sanitat espanyola, amb el 20% de la població que recorre a l’assistència sanitària privada i el 80% restant a la pública, enormement mancada de finançament. Però aquesta dualitat perjudica també el mateix 20% de renda superior, tal com la pandèmia està mostrant. La sanitat privada, que és més user friendly (amb menys temps d’espera i d’altres avantatges i beneficis), és, però, de menys qualitat que la pública, ja que té majors carències professionals, com ho demostra el fet que les pròpies clíniques privades transfereixin els seus pacients a la pública quan estan greument malalts. I les grans limitacions de la sanitat privada han quedat en evidència amb aquesta pandèmia, ja que està menys equipada per resoldre problemes tan greus com els ara generats. Per això aquest 20% se n’ha vist perjudicat, fins i tot amb morts. Seria bo per al país que aquest 20% s’adonés que la insolidaritat del sistema dual no és bona, ni tan sols per a ells. Allò que el país necessita és tenir un sistema sanitari públic que serveixi a tota la població amb els recursos necessaris per atendre les situacions excepcionals com l’actual. Però això requereix d’una despesa pública sanitària molt més gran que la que hi ha avui. Abaixar els impostos (la tradicional resposta dels grups conservadors i liberals) afebleix l’establiment d’aquesta sanitat pública de qualitat, cosa que perjudica fins i tot aquells rics que creuen que pagant menys impostos i anant a la privada resolen els seus problemes. Fer, doncs, retallades, a la sanitat pública tal com es va fer a Espanya durant la Gran Recessió és fins i tot suïcida per a les classes benestants. Així de clar.